ΓΡΑΠΤΗ ΕΡΩΤΗΣΗ E-4159/00

υποβολή: Wolfgang Ilgenfritz (NI) προς την Επιτροπή

(16 Ιανουαρίου 2001)

Θέμα: Κρίση ΣΕΒ

Η Ένωση έχει εγγράψει στον προϋπολογισμό του έτους 2000 πιστώσεις ύψους 65,5 εκατ. ευρώ για την εκτέλεση δοκιμών ΣΕΒ και επιπλέον 6 δισ. ευρώ για ενισχύσεις στήριξης των κτηνοτρόφων/παραγωγών βοείου κρέατος. Όπως είναι ήδη τώρα γνωστό, οι προβλεπόμενες αυτές πιστώσεις ασφαλώς δεν επαρκούν, δεδομένου ότι οι δαπάνες που προκαλεί η κρίση της ΣΕΒ στην Ευρώπη είναι αρκετάψηλότερες από εκείνες που είχαν εκτιμηθεί στην αρχή.

Ως εκ τούτου καλείται η Επιτροπή να απαντήσει στα ακόλουθα ερωτήματα:

1. Πρόκειται να καταβάλει η Επιτροπή προσπάθειες ώστε να εγκριθούν στο Ευρωπαϊκό Κοινοβούλιο καθώς και στο Συμβούλιο πρόσθετες πιστώσεις (διορθωτικός προϋπολογισμός) για την αντιμετώπιση της κρίσης που προκάλεσε η ΣΕΒ·

2. Εάν ναι, σε ποιο ύψος θα ανέρχεται το ποσόν το οποίο θα προτείνει σχετικά η Επιτροπή·

3. Υπάρχουν ήδη εκτιμήσεις ή επακριβέστεροιπολογισμοί σε τι ποσά θα ανέλθουν οι αναμενόμενες δαπάνες για την αντιμετώπιση της κρίσης της ΣΕΒ στην Ευρώπη το έτος 2001 και τα επόμενα χρόνια·

4. Υπάρχουν ήδη εκτιμήσεις ή επακριβέστεροιπολογισμοί για το ποιες είναι οι ομάδες προσώπων ή συμφερόντων στην Ευρώπη που ζημιώνονται κυρίως από την κρίση της ΣΕΒ και για το λόγο αυτό πρέπει να λάβουν πρόσθετη βοήθεια από τα κράτη μέλη και την ΕΕ·

5. Υπάρχει ήδη συγκεκριμένη στρατηγική (διαπραγματεύσεις, συνομιλίες) για την κλείδα κατανομής στα κράτη μέλη των πιστώσεων που διατίθενται από την ΕΕ για την αντιμετώπιση της κρίσης της ΣΕΒ και ποιο είναι το μερίδιο που θα επιβαρύνει τα ίδια τα κράτη μέλη αντιστοίχως·

6. Με ποιά αναλογία κατανέμονται στις αντιστοίχως πληγείσες ομάδες οι προβλεπόμενες στον προϋπολογισμό πιστώσεις καθώς και οι πιστώσεις που πρέπει ακόμη να προβλεφθούν στο πλαίσιο διορθωτικού προϋπολογισμού·

α) Πόσες από τις συνολικές πιστώσεις θα λάβουν οι πληγέντες κτηνοτρόφοι/παραγωγοί βοοειδών·

β) Πόσες από τις συνολικές πιστώσεις θα λάβουν οι πληγέντες παραγωγοί ζωοτροφών·

γ) Πόσες από τις συνολικές πιστώσεις θα λάβουν άλλες παραγωγικές μονάδες όπως οι μονάδες επεξεργασίας βοείου κρέατος (επιχειρήσεις μεταποίησης κρέατος, εργοστάσια αλλαντικών, σφαγεία, κλπ.)·

δ) Πόσες από τις συνολικές πιστώσεις πρέπει να καταβληθούν σε άλλες πληγείσες ομάδες·

7. Έχουν ήδη γίνει σκέψεις ή ληφθεί αποφάσεις για το πότε και με ποιό τρόπο θα καταβληθούν οι πληρωμές στις ζημιωθείσες ομάδες προσώπων·

Πρόκειται να καταβάλει η Επιτροπή προσπάθειες ώστε ειδικές ομάδες, όπως π.χ. γεωργικές εκμεταλλεύσεις, σφαγεία, μονάδες μεταποίησης βοείου κρέατος, παραγωγοί ζωοτροφών κλπ., που έχουν ιδιαίτερα πληγεί από την κρίση της ΣΕΒ και έχουν περιέλθει χωρίς δική τουςπαιτιότητα στην κατάσταση αυτή να μπορούν ναπολογίζουν σε έκτακτα μέτρα άμεσης ενίσχυσης προκειμένου να αποσοβηθεί η οικονομική κατάρρευση τους (χρεοκοπία λόγω μακρόχρονου κλεισίματος της παραγωγής μονάδας)· Για τον σκοπό αυτό θα έπρεπε να συσταθεί ταμείο άμεσης βοήθειας.

Συμπληρωματική απάντηση του κ. Fischler εξ ονόματος της Επιτροπής

(3 Σεπτεμβρίου 2001)

Τα μέτρα που ελήφθησαν για την αντιμετώπιση της σπογγώδους εγκεφαλοπάθειας των βοοειδών (ΣΕΒ) δεν κατέστησαν και δε θα καταστήσουν αναγκαίο να προταθεί συμπληρωματικός προϋπολογισμός για την κάλυψη των δαπανών. Η χρηματοδότηση τέτοιων μέτρων έχει πραγματοποιηθεί σε μεγάλο βαθμό μέσω ενός συστήματος κοινοτικής συγχρηματοδότησης.

Εκτός από τις δαπάνες που προκύπτουν από τις δοκιμές στις οποίεςποβάλλονται τα ζώα, το άμεσο κόστος που συνδέεται με τη ΣΕΒ για τον κοινοτικό προϋπολογισμό αφορά τη δημόσια παρέμβαση, το καθεστώς αγορών δυνάμει του κανονισμού (ΕΚ) αριθ. 2777/2000 περί θεσπίσεως εξαιρετικών μέτρων στήριξης για την αγορά βοείου κρέατος(1) και τα μέτρα που θέσπισε το Συμβούλιο στο πλαίσιο του ονομαζόμενου σχεδίου 7 σημείων, τον Ιούνιο του 2001.

Όσον αφορά το καθεστώς αγορών, ο κοινοτικός προϋπολογισμός για το 2001 προβλέπει συνολικό κόστος περίπου 700 εκατομμυρίων ευρώ με βάση τηνπόθεση ότι θα αγοραστούν στο πλαίσιο του καθεστώτος 530 000 τόνοι. Στην πραγματικότητα, όμως, αγοράστηκαν μόνον 240 000 τόνοι κατά τη λήξη του καθεστώτος.

Το σχέδιο των 7 σημείων αναμένεται να οδηγήσει σεψηλότερες δαπάνες για τον κοινοτικό προϋπολογισμό μέχρι το 2003, συμπεριλαμβανομένων και των επιπλέον αγορών στην παρέμβαση. Μετά από το 2003, τα μέτρα που αφορούν τη μείωση των κριτηρίων πυκνότητας και των ανωτάτων ορίων των πριμοδοτήσεων κλπ. θα έχουν ως αποτέλεσμα εξοικονόμηση για τον κοινοτικό προϋπολογισμό.

Δεν έχουν προβλεφθεί κοινοτικά μέτρα ενισχύσεων για μία ιδιαίτερη κατηγορία προσώπων ή ομάδων συμφερόντων. Όπου προβλέπονται εθνικές ενισχύσεις, η Επιτροπή αξιολογεί τη συμβατότητα αυτών των ενισχύσεων, ιδίωςπό το φως των διατάξεων που αφορούν την Κοινή Γεωργική Πολιτική.

Τα κονδύλια που διετέθησαν από την Επιτροπή για τη διαχείριση της κρίσης της ΣΕΒ δεν κατανέμονται a priori μεταξύ των κρατών μελών. Στο πλαίσιο των καθεστώτων αγορών που καθορίζονται στους κανονισμούς (ΕΚ) αριθ. 2777/2000 και (ΕΚ) αριθ. 690/2001(2), η Κοινότητα χρηματοδοτεί το 70 % της τιμής αγοράς, ενώ τα κράτη μέλη χρηματοδοτούν όλες τις άλλες δαπάνες που συνδέονται με τη λειτουργία των καθεστώτων.

Η Επιτροπή δεν έχει στοιχεία για το πώς ακριβώς κατανέμονται τα οφέλη που προκύπτουν από τα μέτρα στήριξης μεταξύ των παραγόντων της αγοράς.

Η Επιτροπή δεν διαθέτει ούτε τη νομική βάση ούτε τις χρηματοοικονομικές δυνατότητες για να συστήσει ταμείο άμεσης βοήθειας.

Αντίθετα, οι προσπάθειες έχουν επικεντρωθεί στην επίτευξη μιας γενικής ανάκαμψης της αγοράς του βοείου κρέατος, ιδίως μέσω:

- αγορών κρέατος κατάλληλου για ανθρώπινη κατανάλωση,

- ειδικών καθεστώτων αγορών, όπως αναφέρεται προηγουμένως,

- συμπληρωματικών μέτρων ασφάλειας των τροφίμων με ειδική αναφορά στη ΣΕΒ,

- εκστρατειών ενημέρωσης στην Κοινότητα και στις τρίτες χώρες.

(1) ΕΕ L 321 της 19.12.2000.

(2) ΕΕ L 95 της 5.4.2001.